शाजापुर, 20 फरवरी 2018/ स्वामी विवेकानंद कैरियर मार्गदर्शन योजनातंर्गत जिला रोजगार कार्यालय एवं शासकीय प. बालकृष्ण शर्मा नवीन कालेज शाजापुर द्वारा संयुक्त रुप से द्वारा 23 एवं 24 फरवरी 2018 को शासकीय प. बालकृष्ण शर्मा नवीन महाविद्यालय शाजापुर में मेगा रोजगार मेले का आयोजन किया जा रहा है। मेले में निजी क्षेत्र की कोरल फ्यूचर, विनायका हेल्थ केयर, हिंदुजा ग्लोबल, टेक्स पोर्ट इंटरनेशनल, यशस्वी एकडमी, रिलायंस, रिलायबल फस्र्ट, नवकिसान बायोकेयर, आईसीआईसीआई एकेडमी, आयशर हेवी व्हीकल्स, बालाजी सिक्योरिटी, कृषिधन बायोकेयर, रेड्डी फाउंडेशन जैसी 12 से अधिक कंपनियां भागीदारी कर रही है। 23 फरवरी को शाजापुर से बाहर के एवं 24 फरवरी को स्थानीय नियोजक साक्षात्कार हेतु उपस्थित रहेंगे। रोजगार मेले में सेल्स/मार्केटिंग एक्जीक्यूटिव, बैक आफिस एक्जीक्यूटिव, इंश्योरेंस/फाइनेंस एडवाइजर, मशीन आपरेटर, सिक्योरिटी गार्ड, काल सेंटर/बीपीओ आपरेटर, टेक्नीशियन, वार्ड ब्याय, नर्स सहायक, ग्राफिक डिजाइनर, प्रबंधक आदि के 300 से 500 तक रिक्त पदों पर भर्ती हेतु 10 वीं, 12 वीं, ग्रेजुएट, आईटीआई, डिप्लोमा उत्तीर्ण महिला एवं पुरुष आवेदकों का प्रारंभिक चयन किया जाएगा। आवेदकों को शैक्षणिक प्रमाण पत्रों के साथ-साथ आधारकार्ड भी लाना आवश्यक है । शार्ट लिस्टिड आवेदकों का फाइनल चयन कपंनियांें द्वारा बाद में अपने मुख्यालय पर बुलाकर किया जाएगा। इनका प्रारंभिक वेतन 6 से 20 हजार रु. तक रहेगा। रोजगार मेला में पार्ट टाइम रोजगार देने हेतु इंश्योरेंस बेस्ड कंपनियों के अलावा स्वरोजगार एवं प्रशिक्षण हेतु नामांकन एवं मार्गदर्शन के लिए आईटीआई एवं जिला उद्योग केंद्र आदि शासकीय विभागों के स्टाल भी रहेंगे। इसके अलावा रोजगार विभाग की ओर कैरियर बेस्ड प्रदर्शनी भी लगाई जाएगी जिसमें आवेदकों की काउंसिलिंग एवं मार्गदर्शन हेतु काउसंलर भी उपस्थित रहेंगे।